
PERSONERNE. 

Fru Juul, 60 Aar. 
Carl, 23 Aar. 
Elisabeth, 24 Aar. 
Professoren, 50 Aar. 
En Tjener. 

Carl 

(kommer fra Venstre). 

Naa — er Du kommet hjem? 

Elisabeth. 
Det er over en halv Time siden. Du vilde jo 
male Kl. 3, sagde Du. 

Carl 

(er Raaet ned ved Staffeliet ordner Farverne). 

Ja, — hvordan havde Pfeils det? 

Elisabeth. 
Aa jo, Kammerraaden havde Gigt i Ryggen 

Carl. 
Det har han jo altid. Og Kammerraadinden 
havde vel Hoste? — Det har hun haft i 20 Aar. 

Elisabeth 

(i den store Lænestol). 

De gamle Stakler. (Pause.) Saa, paa Hjemvejen, 
gik jeg ind paa Kirkegaarden. Tænk Dig, der er 
en stor Knop paa Rosentræet paa Olufs Grav (liUe 
Pause) .... Saa nær ved Jul. 

(Pause.) 

Carl. 
Hvor er Moder? 



II 



Elisabeth. 
Hun har lagt sig lidt oppe paa sit Værelse. 
Hun havde det ikke rigtig godt .... Det er jo 
Axels Dødsdag .... De Dage er det lidt svært at 
komme over. 

Carl 

(er færdig med at ordne Farverne). 

Ja, desværre. For Moder ' døer de allesammen 

om igjen hvert Aar. (Han stiller sig bag foran Staffeliet, der 
staar saaledes i Hjørnet ved Proseniet at Billedet ikke sés, men at Carl 

stadigt staar frit ) Saa — Elisabeth — vil Du saa sætte 
Dig. 

Elisabeth 

(sætter sig med Profilen vendt imod Carl. Medens hun bliver malet, 
arbejder hun paa et Hækletøj). 

Saadan? 

Carl 

(gaar hen., retter lidt paa Hovedet). 

Ja, saadan I (gaar bort.) Du er saa rød i Kinderne. 

Elisabeth. 
Det maa være fra Turen — — 

Garl 

(maler). 

Det var Øjnene, vi skulle sé at faa menneskelige 
Jeg kan ikke faa Dine Øjne 

Elisabeth 

(svasrt smilende). 

Og nu har vi været et halvt Aar om det Stykke 
Arbejde. (Pause.) Har Du sét Professoren idag? 

Carl. 
Imorges. 

Elisabeth. 
Han kommer vel i Eftermiddag — som sædvanlig? 

Carl. 
Det sagde han ikke noget om ... . men det 
gjør han vel 

Elisabeth. 
Det er mærkeligt med Professoren .... han 
hører til de Mennesker, man tilsidst slet ikke kan 
undvære. Han er saa hyggelig .... 

Carl. 
Ja — han er meget rar 

Elisabeth. 
Han er mere — ejendommelig (inie Pause.) Der er 
saadan noget — noget trygt ved ham. Jeg kunde 
godt tænke mig, at naar et Menneske blev rigtig 
ulykkeligt — saa gik man til ham. 

Carl 

(nervøs). 

Maaske — aa — men den Teint 1 — Teinten er 
saa livløs som Kineser-Teint. Det er Glas — det Hele 
hold Hovedet lidt mere til Venstre, Elisabeth. 

Elisabeth 

(rejser sig). 
Du er altfor nervøs idag, Carl. (Staar og ser paa Bil- 
ledet.) Og saa overdriver Du. Der er virkelig meget 
godt i Billedet. 

Carl 

dér). 

Godt! Der er hverken Liv eller Spil over det 

Ansigt det er korrekt tegnet, det er korrekt 

tegnet. Lineamenterne er der — men det andet .... 
det, det flyder bort .... det er ligesom jeg stadig 
stod og ... . greb efter noget, jeg ikke kunde faa 
fat i 

Elisabeth. 
Ja maaske er jeg nok lidt kjønnere end paa 
Billedet. Det er ikke flatteret. 

Carl 

(støttet til Staffeliet). 

Aa, det er slet ingen Ting .... jeg faar det 
aldrig færdigt. 

Elisabeth 

(gaar over mod Kakkeloven). 

Men tror Du ikke, det kommer af, at Du er 
træt af det evige Billede. 

Carl. 
Ja, det er ogsaa en Skam, Du er naturligvis træt 
af at sidde. Men jeg maa have det færdigt. 

Elisabeth 

(rolig). 

Jeg træt af at sidde .^ Nej Carl. Men jeg mente. 
Du kunde lade dette ligge en Tid r— og tage fat paa 
noget andet. 

Carl. 
Aa — Elisabeth, som om noget andet blev 
bedre .... 

Elisabeth. 
Sikke noget Snak — det lille Billede paa Ud- 
stillingen finder Alle jo kjønt — ogsaa Professoren — 
og han har da Forstand paa det. 

Carl. 
Kjønt og kjønt. Alle mine Billeder har den 
samme Fejl. Der mangler dem noget — noget og 
altid det samme. De er saa graa .... 

t Elisabeth 

(gaar over mod Vinduet). 

Jeg tror, Carl, hele Fejlen er, Du vender og 
drejer for meget paa Dig selv. (Staar ved Vinduet.) Der 
er Niels Post I 

Carl 

Cgaar et Skridt). 

Er Niels der. — — Nu kan vi vente Kritiken 
hver Dag .... 

Elisabeth. 

Ja det giver ogsaa et Sæt i mig, hver 

Gang jeg sér Niels Post i disse Dage .... 

Carl 

(har lagt alt fra sig. gaar op mod Venstre). 
ELISABETH. 

Gaar Du? 

Carl. 
Ja ud ... . 

Tjeneren 

(kommer med Breve og Aviser). 

Carl. 
Naa — der er de allerede. (Tager Avisen.) Forresten 
staar det der vist ikke endnu. 

(Læser i Avisen.) 

Tjeneren 

(giyer Elisabeth et BreF). 

Elisabeth 

(adspredt). 

Tak! — (til Carl.) - Naa? 

Carl. 

Nefj, det feunde jeg nok forstaa det er kun 

den første Halvdel af Anmeldelsen .... hvor de 
Gamle er nævnt .... 

Elisabeth 

(hor taget Avisen). 

Men saa kommer det imorgen. 

Carl. 
Aa, maaske omtaler de det slet ikke. Det er 
saamæn ikke megen Omtale værd. 

(Op mod Baggrunden.) 

Elisabeth 

(holder paa det, læser). 

Hør. Endelig findes der af Hr. Carl Juul et lille 
Genrebillede. Tegningen er fortrinlig og korrekt — 
fortrinlig — jnen, Maleriet mangler i en mærkelig 
Grad Liv og Farve og — (lader Papiret synke.) Aa, Carl, 
bryd Dig ikke om det, det er naturligvis en af Dine 
Uvenner, som har skrevet det. 

Carl 

(har tnget Papiret). 

Men Maleriet mangler i en mærkelig Grad Liv 
og Farve, og der er over hele Billedet noget sørgeligt 
hengjemt .... Det var rart .... noget sørgeligt 
hengjemt. 

Elisabeth. 

Aa, men Carl hvad vil Du bryde Dig om 

saadant et dumt Ord? 

Carl. 
Dumt — dumt — det er jo netop det', som det 
ikke er. Jeg har selv ledt om det Ord, just om 
det Ord. (Gaar urolig over mod Staffeliet.) Det er hengjemt, 
det er ... . der er hverken Lys, eller Luft, eller 
Farve, eller nogen Ting .... 

Herman Bang: Inden fire Vægge. 2 

Elisabeth. 
Ja — men det Billede. Det er jo heller ikke 
Portrætmaler, Du er. 

Carl. 

Ikke Portrætmaler. (Gaar op mod Baggrunden, tager en 
Mappe paa Klaveret.) Sé Saa paa milie Studier. (Roder imellem 

dem.) Nej, det er alt det samme. Det er ligegyldigt, 
hvad jeg maler, ligegyldigt, hvad jeg tager fat paa. 
Naar jeg faar et Æmne, glæder jeg mig over det 
den første Dag, og saa tager jeg fat .... og saa 
skrumper det ind — og saa bliver det .... saadan 
— Alt, saadan I 

Elisabeth 

(stille, har sét paa Studierne). 

Ja, Carll 

Carl. 
Sér Du, Du tvivler ogsaa. Du ogsaa — — 

Elisabeth 

(sagte). 

Der er noget, noget livløst over Dine Studier. 

Carl. 

Sér Du! SérDuI Du giver ham jo Ret 

saa er der Ingen, der tror. 

Elisabeth. 
Nej, nej, men -— — 

Carl. 
Jo, Du giver ham Ret, Du maa give ham Ret, 

— just Du maa give ham Ret — men Du glemmer 
en Ting. Hvor skal jeg vel tage Livet fra — hvor 
skulde jeg tage det fra, selv om jeg har Talent? 
Lever jeg? Faar jeg Lov til at leve? Her gaar 
jeg omkring — med Professoren og Moer — og jeg 
holder af dem — og de holder af mig — og jeg 
har det godt — men det er ikke det — man føler 
sig tom — og vi har ikke noget at være opfyldt af 

— og Du er den eneste. — Nej, det kan ikke komme, 
saalænge jeg skal blive her. 

Elisabeth. 
Men Carl, Du véd jo — 

Carl 

(ophidset). 

Ja, Du behøver ikke at fortælle mig det. Jeg 
véd det. Fordi mine Brødre er døde 

Elisabeth. 
Skam Dig, Carl, hvad er det dog Du siger .... 

. Carl. 
Sandheden — og engang maa den siges. I 

2* 



20 



lader mig leve i en Æske, hvor jeg kvæles. Fra jeg 
var lille, er jeg blevet ammet og lagt i Æske og 
pakket i Bomuld. Da jeg skulde i Skole, flyttede 
Moder Æsken til Aarhus — og da jeg saa skulde 

paa Akademiet, blev jeg flyttet til København, 

men altid i Æsken — altid i Bomuld. 

Elisabeth. 
Carll Carl! 

Carl. 
Og da jeg saa var færdig paa Akademiet og 
kommet af Skole, da jeg skulde til at leve, — — 

saa tog vi her hjem igen her hjem — — for 

at leve. Her, hvor Moder gaar og sørger over mine 
l^rødre, og pakker mig ind og er bange for, at jeg 
skulde møde saa meget som en Sprække frisk Luft 

og alt, fordi jeg er hendes eneste Barn — — 

og fordi jeg har haft fire Brødre, som døde, naar de 

blev femten Aar. ^ Kan Du da ikke forstaa, at 

her hverken er Sol eller Liv for migf Og jeg kan 
ikke ofre mit Liv, fordi mine Brødre ere døde og 
min Moder er Enke. — — Jeg kan ikke! 

(Kaster sig paa Ghaiselonguen.) 

Elisabeth 

(efter en PausQ). 

Vi vidste ikke, Du var saa ulykkelig. 

Carl 

(slappet). 

Ulykkelig! Det har jeg ikke sagt — men, 

forstaar Du ikke? Alting er for roligt her, .... der 
er ingen Ting, der lyser op — og man længes og 
savner, og man véd ikke engang, hvad det er, saa 
tom er man .... Men aa, hvad nytter det at tale 
om det? — — Det er ligesom i Tusmørke altsammen 
— — Jeg kan ikke sige, hvad jeg mener .... og 
I forstaa mig ikke. 

Elisabeth 

falvorlig). 

Jo Carl, jeg tror, *jeg forstaar Dig. . 
Carl 

(sér paa hende). 

Jaa maaske, du .... Aa nej, men jeg forstaar 
jo ikke engang mig selv. (Pause.) Saa, Elisabeth, lad 
os ikke tænke mere paa det. Jeg har vist været 
haard og urimelig — men det var det Ord .... det 

«hengjemt» og saa .... da jeg følte at saa 

for jeg op .... Det er lidt bittert, kan Du nok 

begribe, og saa bliver man uretfærdig jeg er 

jo lykkelig, har det godt — og de holder af mig 

og man kan ligesaa godt blive Kunstner det ene Sted 
som det andet .... naar man blot har Talent. 

Elisabeth. 
Men Du har Talent, det er ikke Talent, Du 



mangler. 



Carl 

(peger paa Studierne). 



Og de? 



Elisabeth. 
Fordi de mangler lidt Liv .... (Tager et Par.) 

Det vil komme .... det vil komme naar (Tager 

mekanisk et Blad.) Nej — dette, dette — der er der Liv 
i — Akvarellen .... Aa .... det er jo det gamle 
Billede af mig .... det .... 

Carl. 
Det gamle fra .... Er det der? Jeg troede, 
det var blevet borte .... Jo vist saa — det er det 
jo ogsaa 

Elisabeth. 
Ja — og jeg kunde næsten ikke kende det igen . . . 
Det er saa forskønnet, og saa er det saa længe 
siden .... 

Carl. 
Længe siden 1 Det ligner Dig endnu — ligner 
Dig meget .... Her er det just — det ved Øjnene 
og Munden. (Sér tii staffeliet.) Men Maleriet — nej — 

det duer ikke — der er noget ved Ligheden, jeg 
ikke kan. Naar var det egenlig? — jeg synes, jeg 
malede det efter Hukommelsen — — 

Elisabeth. 
Aa — det er længe siden. 

Carl. 
Det var den Gang jeg skulde paa Akademiet — 
og Moer og jeg tog over — men Du blev her en 
Maanedstid for at lukke Huset. Saa malede jeg 
det .... Kan Du ikke huske .^^ 

Elisabeth. 
Ja — nu, da Du siger det 

Carl. 

Saa hang det paa Væggen i Din Stue, da Du 

kom — med en Krans af Roser rundtom — kan Du 

huske det? .... Aa ja ... . det er længe siden — 

har Du Ret i .... vi var næsten Børn den Gang. 

Elisabeth. 
Ja 

Carl 

(stoar ved Vinduet). 

Den Gang — jeg synes ogsaa, al Ting var 
anderledes den Gang. 

Elisabeth 

(smilerO 

Carl 

(sér ud). 

Der kommer Professoren op ad Alléen .... jeg 
tror ikke, jeg er oplagt nu .... efter Kritikken 
.... naar han spørger, om der har staaet noget 

• • • • j^g &^^^ ^P P^^ ^^^ Værelse. (Hen til BUsaboth.) 

Og saa er Du jo ikke vred, Elisabeth, og saa tænker 
vi ikke mere paa det. 

Elisabeth 

(alvorlig). 

Aa jo, Carl .... 

Carl. 
Det var jo kun, at — — 

Elisabeth. 
At Du aldrig bliver Kunstner, hvis Du skal 
blive her. 

Carl. 
Men jeg maa jo blive. 

(Gear hurtigt ) 



ANDEN SCENE. 
Elisabeth. Professoren. 

Elisabeth 

(staar nogle Øjeblikke ubevægelig, presser Haandeu imod Tindingen og 
gaar frem og tilbage). 

Længes og savne noget, og man veed ikke en- 
gang hvad det er, saa tom er man. — — (Standser, 
tager studien.) Og — den • Gang — den Gang var vi 
Børn. — — — Men nu maa det være forbi — 

forbi! (hun samler sig, farer et Par Oange mekanisk med Hænderne 

til Hovedet.) Nu maa jeg alvorligt tale med Professoren. 
Professoren 

(kommer fra Venstre). 

De er alene, Frøken Elisabeth? 
Elisabeth 

(gaar ham imøde). 

Ja, Hr. Professor. Det blev for mørkt til at 
male mere. Carl gik op paa sit Værelse. 

Professoren 

(ned til Bordet hvor han sætter sig paa en Stol ved Chaiselongen). 

Og Deres Tante? 

Elisabeth. 
Har det ikke rigtig godt idag — men hun 
kommer dog vist ned nu i Mørkningen. (Sætter sig i 
Chaiselongen.) Forresten .... er det godt .... vi er 
lidt alene .... saa vi kan .... der er noget, jeg 
maa tale alvorligt med Dem om — 

Professoren. 
Til Tjeneste, Frøken Elisabeth, men De sér saa 
forpint ud ... . der er dog vel ikke . . . . f 

Elisabeth. 
Aa .... Det er ... . om Carl. (Hurtig.) Vi har 
faaet den Kritik (tager Avisiappen paa Bordet) om hans lille 
Billede 

Professoren 

(tager den). 

Og den — er saa slem? 

(Læser, lægger Papiret, tier.) 

Elisabeth 

(frygtsomt). 

Naa? 



Professoren. 
Hvad sagde Carl? 

Elisabeth. 
Han sagde — — men, ikke sandt, De finder 
dog ogsaa, at — — den Mand har nogen Ret? 

Professoren 

Nogen Ret ja maaske — — men .... 

disse Anmeldere flyver hen over et Billede og siger 

enten en hel Usandhed eller en halv Sandhed 

Der er jo nok over Carls Billede .... noget, noget 
vist .... 

Elisabeth. 
«Hengjemt» — 

Professoren. 
Vist saa — Ordet er nu Pokkers godt valgt. 
Men, saa er Carls Tegning god — og (blader imellem 
studierne pna Bordet.) Naa — De har holdt Revue, 
ser jeg 

(sér paa Studierne.) 

Elisabeth. 
Ja, vi har holdt Revue — — — 

Professoren. 
Det er dog Satans, hvor han har kunnet finde 
det Ord — — hengjemt Talent har han — 

Talent har han s 'gu Frøken Elisabeth, men 

men — — sandt er det der er ikke Luft 

nok 

Elisabeth 

(reiser sig). 

Nej .... ikke Luft nok .... I 
Professoren 

(bliver ved at see paa Studierne;. 

Nej, — det er, ligesom de manglede Lys 

Det er meget godt og saa kan man dog sidde 

og sé sig arrig paa som nu det — — bare 

lidt til, bare saadan « Smældet ». (Tager et andet Blad.) 

Men det — det er brillant. (Rejser sig hen mod Vinduet.) 

Det er jo osse Dem, Frøken Elisabeth. 

Elisabeth. 
Ja — for lang Tid siden. Carl var kun en 
Dreng den Gang. 

Professoren 

(sér stadig paa Stadien). 

Det vil sige. De var en atten — nitten Aar 

Men det er udmærket — Profilens Linjer .... 

Elisabeth. 
Det er saa forskønnet — — 

Professoren 

(som før). 

Forskønnet! — Vist ej — just saadan maa De 
have sét ud! Smil, Udtryk — det hele. — Hvor 
Satan har dog Knægten kunnet? .... 

Elisabeth. 
Jeg kan selv sé, der er noget godt i det. (Xervøstj 
Det viser jo dog, den Studie maa dog vise enhver 
— at Carl har Talent — ikke sandt, rigtig Talent? 

Professoren 

(som før). 

Har Talent? — ja, Gu' har han Talent. Den 
er jo gættet, Deres Skønhed, Elisabeth. Gættet. 
Og Deres Smil (varmere) er fristende dejligt. 

Elisabeth 

(ovre ved Kakkelovnen: Pause) 

Og det Talent maa blive til noget. Han maa 
rejse. 

Professoren 

(bliver ved at sé paa Billedet) 

Det var naturligvis det eneste rigtige — (gaar frem 

fra Vinduet. Det mørkner) men Hvordan skulde hun 

finde sig i det Det maa vente .... 

Elisabeth. 
Nej. Carls Lykke tør ikke vente paa Tantes 
Død. Hun maa sende ham bort. (Gaar hen tn ham.) 
De maa sige hende det, sige hende, at det er nød- 
vendigt, at det gj ælder om hans Fremtid. Hun tror 
saa meget paa Dem og saa vil hun nok forstaa det 
— man forstaar altid saadan noget, naar man elsker. 

Professoren. 
Ja — sér De — men den gamle Kone. — Her 
bliver jo forfærdelig tomt, naar han rejser 

Elisabeth 

(sætter sig i Gyngestolen). 

Ja — lidt tomtl — 

(Pause ) 

Proeessoren. 
Saa er der øde — baade her og der. 

Elisabeth. 
Ja — ligesom hos Dem — er det ogsaa et tomt 
Hus. (Lille Pause.) Er det ikke fem Aar, siden Fru 
Verner døde? 

Professoren. 
Jo 

Elisabeth. 

Og De havde været gift i fem. Hvordan 

kom De egenlig over det? 

Professoren. 
Man kommer over det, Frøken Elisabeth. Og 
saa kort efter, arvede Børnene jo Landejendommen 

efter Deres Onkel, og vi tog her over Saa gik 

Tiden og — jeg lærte Dem at kende — -^ og 
Deres Moder 

Elisabeth. 
Og De havde Børnene at opdrage 

Professoren. 
Ja- 

Elisabeth. 
Det at være opfyldt af ... . For det er Tom- 
heden, -som er saa forskrækkelig — ingen Opgave 

at have mere — slet ingen Ting Det kan jeg 

godt forstaa. (Pause.) Men saa vil vi to og Deres Børn 
se at være saa meget mere for Tante — — at hun 
kan savne ham saa lidt som muligt Og Bør- 
nene skal komme herover hver Dag, og jeg vil . . . 
vi vil begge gøre alt, hvad vi kan — 

Professoren. 
Frøken Elisabeth! 

Elisabeth. 
Børnene trænger dertil .... og her vil ogsaa 
blive lysere. 

Professoren. 
Elisabeth — ved De, hvad De siger? Ved De, 
hvad De giver for et Haab? 





Verner — 


Elisabeth 

(rejser sig). 

nej — nej — 








Elisabeth - 


Professoren 

(bevæget). 

— jeg ved — det er 


Vanvid af 


mig, 


men 


— 










Verner! — 


Elisabeth. 
nej — nej, det var 


ikke det! 






Aa — jeg 


Professoren. 
ved, jeg er snart en gammel Knark 



— en gammel Billedhugger paa halvtredssindstyve 
Aar, der magelig kunde være Deres Fader — men 

— men jeg elsker Dem alligevel — — Mente De, 

mente De, at jeg kunde — — kunde haabe 
lidt ? 

Elisabeth 

(stærkt bevæget). 

Haabe? (Mekanisk.) At jeg skulde blive Deres 
Børns Moder 

Professoren. 
Og vi vilde flytte herover eller Deres Tante til 
mig. — Aa Elisabeth — kunde de tænke det? 

Elisabeth. 
Maaske blev det lysere for os alle. Men først 
maa De tale om Carl, Verner, Carl maa bort. Han 
døer herhjemme .... hører De, først maa De tale 
om Carl. 

Professoren. 
■ Og siden? — siden — — ? 

Elisabeth. 

Ja — Nanna og Oluf trænger til en Moder 

(Bort.) Der er Tante .... 

Herman Bang: Inden fire Vægge: 3 

TREDJE SCENE. 

Fruen. De Forrige. 

(Det mørknes mér og mér, stærk Kakkelovnsild). 

Elisabeth 

(op til Højre mod Fruen). 

Hvordan gaar det Dig, Tante .^ 

• Fruen. 
Tak Barn Nu maa Du hvem er detf 

Elisabeth. 
Det er Professoren. Han og jeg har siddet her- 
nede og talt lidt sammen — — vi tænkte nok, Du kom. 

Professoren. 
God Aften, Frue 1 

Fruen. 
God Aften, god Aften, Professor. — Det er saa 
mørkt, at man knap kan sél .... Og De har det? 

Professoren. 
Jo — tak 

Fruen. 

(sætter sig i den store Stol, Elisabeth sysler om hende). 

For mig har det idag været en af de tunge 

Dage. Det ripper altid op — de Datoer. Hvor er 
Carl? 

Elisabeth. 
Han er oppe paa sit Værelse. 

Fruen. 
Naa. Sæt Dem herhen Professor, saa spiller 
Elisabeth lidt for os — som hun plejer, ikke 
Elisabeth? 

Elisabeth. 
Saa gerne, Tante, men hvad skal jeg spille? 

Fruen. 
En af de gamle — en af de gamle. Her i 
Lænestolen, Professor, her skal De sidde. 

Professoren 

(sætter sig). 

Elisabeth 

(gaar forbi). 

Og saa bagefter taler vi 

(Hun gaar op i Baggrunden til Klaveret, efter et Par sagte Akkorder 
spiller hun Beethovens Smertens Vals. — Naar hun har spillet, sidder 
hun endnu et Øjeblik ved Klaveret.) 

Fruen. 
Tak, Elisabeth, Du spillede saa smukt idag. 

3* 

Elisabeth 

(rejser sig, gaar ned til Fruen; Professoren er efter Musikkens Slutning 
gaaet over mod Ghaiselonguen, Elisabeth knæler paa Skammelen). 

Saa var der noget, Professoren og jeg gjerne 
vilde tale med Dig om, Tante. 

Fruen. 
Professoren og Du? 

Elisabeth. 
Ja det handler om — Carl. 

Fruen. 
Om Carl? Professoren og Du? Om Carl? 

Elisabeth. 
Professoren mener .... Sér Du, Tante .... 
Her er saa ensomt .... her — og ensformigt, hvor 
den ene Dag gaar som den anden — og ingen 
Mennesker — — 

Professoren. 

Og en Kunstner — — maa maa sé sig 

om, og vi mente .... 

Elisabeth. 
Det gaar ikke frem med Carls Arbejde — — 
nu har han været et halvt Aar om mit Portræt og 
Professoren .... mente .... 

Fruen 

' (rejser sig, gør en voldsom Gestus) 

Slip mig — slip mig! 

Elisabeth. 
Tante! 

Fruen. 

Det nytter ikke! (Forsoger at gaa, men segner tilbage i 

Stolen. - Pause.; Jeg vidste jo dog det maatte komme. 
(Pause.) I tager ham fra mig, — I tager ham fra mig. 

Elisabeth. 
Hør dog hør dog 

Fruen 

(roligere). 

Ja — nu — vist .... Kom herhen, Professor 
og sæt Dem igjen. Bliv Du kun liggende, Elisabeth 

— naa naa naa undskyld 

om lidt er det ovre .... helt ovre .... 

Professoren 

(sætter sig). 

Lille Frue! 

(Pause.) 

Fruen. 
Saa nu kan det altsaa ikke opsættes længer? . . . 
Ja, ja, jeg har længe vidst det eller — vi er 

jo alle Egoister, Professor, og jeg har gaaet saameget 
igjennem — jeg har frygtet det . . . r der var noget 

ved Drengen, som Naa, hvor skal han saa 

tage hen? 

Elisabeth 

(om bendes Uals). 

Aa, Tante, Tante — — ! 

Professoren. 
Sér De, Frue, Stedet, det er jo noget nær det 

samme naar han blot .... kommer ud og — 

hjemme fra — 

Fruen. 
Hjemmefra ? 

Professoren. 
Aa, saadan var det ikke ment — — 

Fruen. 
Jo, vist saa. Det er dog det. Nu trænger Carl 
til mere end det, vi kan give ham, vi to 

Elisabeth 

(op til hende). 

Ja! 

(Stilhed.) 

Professoren. 
Mange gaar jo nu til Paris .... 

Fruen. 

Det maa nu De bestemme og han Der er 

kun en Ting. Carl maa helst .... rejse strax. Nu 

kom det saadan over mig, og jeg fik Mod nu 

maa han rejse imorgen .... 

Elisabeth 

(rejser sig). 

Ja — saa snart han kan 

Fruen. 
Kommer han snart ned? 

Elisabeth 

(ringer). 

Nu kan Tjeneren hente ham. 
Tjeneren 

(kommer med to Lamper^ eætter en paa Bordet^ en i Baggrunden). 

Elisabeth. 
Vil De være saa god at kalde paa Hr. Juul. 

(Fruen sidder endnu ved Kakkelovnen. Elisabeth er gaaet op ved 
Klaveret. Professoren i Døren til Orangeriet.) 

Professoren 

(graar hen forbi Elisabeth, tager hendes Haand). 

De ryster, Elisabeth 1 

Elisabeth 

(næppe sig selv msBgtig). 

Aa — nej — det gaar over, strax over 

(Hun gaar fra ham, ned mod Kakkelovnen.) 



fjerde scene. 

Carl. De Forrige. 

Carl 

(fra Venstre). 

God Aften, Mo'er (over tii hende.) Jeg har sét Dig 
saa lidt idag. 

Fruen 

(lidt anstrængt). 

Ja — min Dreng — jeg har ligget paa Sofaen 
oppe — jeg er ikke rigtig rask idag. 

Carl. 

Nej, Du sér daarlig ud (sagte til Elisabeth.) 

Du hcir da ikke vist hende Kritiken? 

Elisabeth. 

Nej. 

Fruen 

(rejser sig og gaar over til Ghaiselonguen). 

Jeg kaldte Dig ned, Carl, inden The — Vi tre 
— Professoren, Elisabeth og jeg .... har talt om 
Dig. Professoren (sætter sig i Lænestolen) mener, at ... . 
at det ikke fører til noget .... om Du bliver her .... 

Carl. 
Professoren . . . . ? 

(Sér paa Elisabeth.) 

Fruen. 
Og Elisabeth giver ham Ret, og jeg — holder 
ikke mere paa Dig .... Jeg har maaske haft Uret i 
at ... . gjøre det saa længe 

Carl 

(med et Skrig styrter hende om Halsen). 

Mo'er — Mo'erl 

(Ligger foran Ghaiselonguen.) 

Fruen 

(under hans Kjærlegn). 

Men Du var — min eneste — min eneste 

Carl 

(stadig paa Knæ). 

Du vil lade mig rejse — Du vil lade mig rejse 
— r blive til noget — aa — Mo'er — Mo'er — nu 

tror jeg, Du skal blive stolt af din Søn — stolt af 
mig. CPiudseiig.) Hvor er Elisabeth? (Springer op.) Det er 
Elisabeth, som har sagt det 

Elisabeth 

(ved Kakkelovnen). 

Nej — nej — det var Professoren — 
Carl 

(tager hende i begge Hænder). 

Ja — Professoren ogsaa — men først dig — 
jeg ved det godt — vi talte jo om det før — vi 

har talt om det saa tit naar jeg skulde rejse 

ud, ud i Verden — se alt -og blive en stor 

Maler .... Husker Du det ikke alt, hvad vi har 

drømt — saa tit, saa tit ? Og nu ... . (ferer hende med sig.) 
Jeg kunde jo ikke blive her (trækker Elisabeth hen til Chaise- 

longuen) kunde ikke, skønt her er saa hyggeligt 1 (tvinger 
Elisabeth ned i Sædet) I forstaar jo nok — en Kunstner 

maa ud, han maa Sé sig om (han ligger paa Gulvet foran 

dem med Ryggen mod Tilskuerne) han maa ud til Mennesker, 
til Lys, til Luft — han maa suge Livet ind med 
hver Pore — han maa nyde det — han maa føle sig 

selv Aa nej — Mo'er — Mo'er — bliv ikke 

vred .... jeg har haft det saa godt, saa godt her 
hos Dig, men der var kommet noget — ligesom alt 
var blevet graat — og blive her altid tror jeg ikke, 

jeg kunde, først maatte jeg ud ... . men saa, naar jeg 
kommer tilbage .... til Elisabeth og Dig — og — 
til Jer begge to — og til — Elisabeth — — (sér paa 

Elisabeth, »om sidder med halvt bortvendt Hoved) Elisabeth — 

bliv siddende saadan — det Lys kan jeg bruge! (sér 
lidt paa hende) Du ligner jo din Studie .... Akvarellen. 

(Rejser sig, gaar hen til Staffeliet.) 

Elisabeth. 
Aa — mit Billede — nu vil det vare noget, 
inden det bliver færdigt 

Carl. 
Aa — nu kan jeg gjøre det færdigt paa et Par 
Dage .... nu har jeg faaet Grebet .... Der var 
noget før — da Du sad — det er naturligvis 
Studien, da jeg har sét den — Gud bevar'es 
— hvor jeg har klattet. — Det er jo Dybden 
i Øjnene, jeg aldrig har faaet med .... Jeg har 

næsten gjort dem vandblaa og dine Øjne er 

dybe — vinblaa som Havet, som Grækerne sagde 

(støtter sig til staflFeiiet) Grækerne — nej — jeg vil ikke 
til Rom — inde paa Akademiet gjorde de mig inderlig 

ked af Rom Nej, jeg vil til — Konstantinopel — 

der er noget ved Konstantinopel .... man tænker 
paa Aladdin .... der maa Sujetterne brænde med 
Farver. Og saa vil jeg til Ægypten .... De har 

jo været i Ægypten, Professor Verner — det maa 
være dejligt .... Nilen, saadan rolig og glidende 
med en Himmel over sig som en eneste Ma^lkevej 
.... Saa tror jeg, jeg vilde male Cleopatra — hvor 
hun opløser Perlen .... Hun skulde ligge paa et 
Skibsdæk, hvilende .... som en Sfinx .... og det 
skulde være Nat — og Lys fra Fakler og Baal 
paa Bredden .... Saa vilde jeg give hende dine 
Øjne, Elisabeth 

Elisabeth. 
Det glemmer Du nok — naar Du først kommer 
til Ægypten 

Carl. 
Glemmer? Nej — jeg glemmer ingenting .... 
ikke nogen Ting af noget herhjemme .... hverken 
om Mo'er eller om Dig — — Og saa sender jeg 
mine Studier hjem — det skal være mine Breve 
.... Du véd, Mo'er, jeg skriver saa nødig 

Fruen. 

Ja , Du har haft saa lille Øvelse. (Tii Elisabeth ) 

Kom, min Pige, saa gaar vi ind og la'r Professoren 

tale lidt med Carl (tii Professoren; De maa raade ham, 

Professor, jeg er blevet gammel, og jeg forstaar mig 

ikke paa det (sagtere) og saa siger De ham det, at 
nu — nu maa han rejse strax .... 

Carl 

(hen til Moderen). 
Lad mig hjælpe Dig, Mo'er .... (Han fører hende 
op tilhøjre, kysser hende) Gode, Søde Mo'erl 

Fruen. 
Min egen Dreng I 

(Carl og Fruen tale sagte sammen.) 

Elisabeth 

(nede med Professoren). 

Saa kommer — Deres Børn jo herover 

Professoren. 
Og jeg, Elisabeth, og jegl 

Elisabeth. 
De følger — vel med 

(Bort.) 

Carl 

(standser Elisabeth bag Bordet, tager hendes Haand). 

Saa tidt vi har talt om det! Og nu er det 
kommet saa pludseligt Tak, Eliaabeth, Tak. 

(Han tager hendes Haand, sér op, griber hende pludselig om Hovedet, 
kysser hende paa Munden). 

Elisabeth 

fsky.) 

Slip mig, slip mig! — — 

(Ud efter Fruen). 



OTTENDE SCENE. 
Carl. Professoren. 

Carl 

(staar og sér efter hende., gaar hen mod Staffeliet), 

Professoren 

^sætter sig paa GhaiselonguenJ. 
(Pause.) 

Saa skulde vi vel tale lidt om Rejsen, Carl I 
Carl 

(adspredt). 
Ja — det skulde vi. (BUver staaende foran Billedet.) 

Havde De ikke megen Hjemve, da De rejste første 
Gang, Professor Verner? 

Professoren. 
Jo, en Del. Jeg var jo forlovet. 

Carl 

(bort). 

Det faar jeg ogsaa. 

c Lille Pause.) 

Professoren. 
Deres Moder gav Dem Lov til at rejse hvorhen 
De vil ... . men hun har bedt mig raade Dem .... 

Carl 

(op mod Døren). 

Nej det kunde jo ikke blive saaledes ved 

.... Vi gik alle og ventede ligesom i Tordenvejr. 
Forandring maatte der til .... Luften smittede baade 
Elisabeth og mig. Vi glemte holt os selv. 

Professoren. 
Sandt nok — — 

Carl. 
Det er det, der har pint baade Elisabeth og 
mig .... Det skilte os alle sammen .... Skal vi 
saa gaa ind til de andre? 

Professoren. 
Ja. — Men Deres Moder bad mig tale lidt med 

Dem det anstrænger hende naturligvis .... 

Sér De, Juul, det med Konstantinopel var vel kun 
en Fantasi? .... De skulde dog helst lære noget 
først. Jeg tror, jeg vilde raade Dem Paris. 

Carl 

(er gaaet ned., adspredt). 

Det er jo egentlig det samme, hvor jeg kommer 

hen. (Har pillet ved Studien paa Bordet.) Hvordan SyneS De 

om den Akvarel, Professor? 

Professoren. 
Den af Elisabeth? — Udmærket I Det er maaske 
det bedste De har gjort. Det har været saadan — 

— i en lille Periode? Hva' — 

Carl 

(sér paa Billedet). 

Periode ? 

Professoren. 
Ja, man kjender det — — det første Hjertesuk 
gjælder som oftest den, man har nærmest Naa 

— — det skal De ikke blive rød over. Det Billede 
er det nok værdt! 

Carl. 
. Ja! 

Professoren. 
Godt gjort er det. Hør, Carl, ja — det er for 
meget .... men en Erindring havde jeg vel nok for- 
tjent nu, da De skal rejse .... Giv mig Akvarellen? 

Carl. 
Elisabets Billede? (inie Pause.) Ja, jeg havde jo rigtig 
nok tænkt .... at ... . jeg vilde .... Men naar 
De helst vil have den — — saa Værsgo! 

Professoren. 
Tak Carll 

Carl 

(rejser sig). 

Nu maler jeg jo Portrættet færdigt. Før til 

Foraaret kan jeg dog ikke rejse men til den 

Tid kan jeg vel nok faa lært noget fransk? 

Professoren. 
Til Foraaret? — nej — det franske maa De 
lære i Paris. Nu har Deres Moder Mod og Elisabeth 
har taget hende med et Slag: saadan noget maa 
gjøres kort af 

Carl, 
Synes De, jeg skulde rejse strax? Ja — naar 
det kan skaane Mo'er .... Men Elisabeth, mener 
hun .... véd hun, at jeg skal saa hurtigt afsted? 

Professoren. 
Hun mente ogsaa, det var bedst — for Deres 
Moders Skyld. 

Herman Bang: Inden fire Vægge. 4 



Ja saa. 

Carl. 

(Pause.) 



Professoren. 
De længes bare ud — naturligvis. Og for dem 
herhjemme gjælder det om at gjøre Pinen kort. Strax 
imorgen at tage til Kjøbenhavn — og derfra videre, 
naar De vilde .... saa var Deres Moder kommet 
over det. 

Carl. 
Ja, De har Ret. Ligesaa godt den ene Dag 
som den anden — — saa er det ovre .... Og 
Elisabeths Portræt fortjente alligevel ikke at blive 
færdigt. (Pause.) At tænke sig, at det saa er den 
sidste Aften, jeg er her .... i saa lang Tid .... 
Her, hvor vi har levet alle de mange Aar. Det er 
dog underligt beklemmende at tænke. (Liiie Pause.) Og 
Gud véd, hvordan det saa staar, naar man kommer 
tilbage .... med Moder og med Elisabeth .... 

Professoren. 
Deres Moder er vel blevet — noget ældre. 

Carl. 
Hvor hun vil savne mig! 

Professoren. 
Ja, Deres Mo'er vil naturligvis savne Dem, Carl, 
men nu forhaabentlig dog lidt mindre ! 

Carl 

(sér paa ham). 

Professoren 

(lidt forvirret). 

Ja vi vil- jo gjøre alt for at udfylde Savnet. 

(Pause.) 

Carl. 
Og Elisabeth er her jo ... . 

Professoren. 
Hør — Carl, vi vil ikke ha'e Hemmeligheder for 
Dem ..... Jeg kan ligesaa gjerne sige Dem det hele 
.... Sér De! Vi haaber, at Deres Moder skal 
leve op igjen og at hun maaske vil savne Dem 
lidt mindre nu, naar Børnene paa en Maade bliver 
hendes .... 

Carl. 
Børnene I 

Professoren. 

Ja Mine Børn .... Elisabeth har idag 

lovet at blive min Hustru .... 

Carl 

(griber om Stafifeliet, støtter sig). 

Professoren 

(støttet til Bordet uden at s^det). 

Ja, De synes vel nok, det er ravgalt, og at jeg 
er baade gammel og graasprængt, men jeg tror, jeg 
skal gjøre hende lykkelig .... 

(Lille Pause.) 

Carl 

(tonløst). 

Har det .... været længe saadan? 

Professoren. 
Jeg har først spurgt idag 

Carl 

(som før). 

Ja saa. Idag. 

Professoren. 
Saa kan vi bo her, hvis Deres Moder ønsker, 
og Elisabeth mener ogsaa, det var det bedste. 

(Pause). 

Carl. 
Ja, saa vil Mo'er naturligvis ikke savne mig 
(nervøst.) Saa bestemmer jeg mig for Paris. I Paris er 
der vistnok bedst. Der er Liv, naar man trænger 

til at leve, og arbejde kan man ogsaa .... Men jeg 
beder Dem om en Ting .... Vi maa naturligvis 
føje Mo'er, og det er i hvert Fald bedst at rejse 
strax . . . Derfor, naar nu det Billede ikke bliver 
færdigt .... De maa give mig Akvarellen tilbage I 

• Professoren. 
Elisabeths? 

Carl. 
Jal 

Professoren 

(forundret, smilende). 

Naar De synes, De kan være det bekjendt 

Carl — nu, naar De véd .... 

Carl. 
De har jo Originalen. Og det er jo det bedste, 
sagde De selv, jeg har malet, og Det maa jeg ha'e 
med mig for at kunne vise Bonnat .... Tak .... 

(Han gaar over mod StaflfeUet, tager en Kniv.) Det der fortjener 

ikke bedre. 

(Gjennemsl^ærer Lærredet.) 

SYVENDE SCENE. 
De Forrige. Elisabeth. 

Elisabeth 

(er kommet ind fra Spisestuen, sér ham flænge Billedet). 

Men, Carl, dog I Ødelægger Du Billedet? 



Carl 

Csér hende). 
Ja — det var ikke godt. (Med frembrydende Bitterhed.) 

Jeg giver Dig et andet til Dit Bryllup. 
Elisabeth 

(ned). 

Professor Verner — De har sagt ham .... 

Carl. 

At jeg nu gjerne kan rejse .... Moder vil dog 

ikke savne mig, siden Du er opofrende nok til at 

give hende Professor Verners Børn. (Bittert.) Jeg fik 

nok først Lov at rejse den Dag, jeg blev overflødig. 

Elisabeth. 
Carl — — det er ikke sandt. 

Professoren. 
Hvor kan De dog? 

Carl. 

Det glæder mig, at Du bliver lykkelig .... 

Elisabeth, det glæder mig I Saa kunde jeg blot have 

sparet mig lidt Hjerteondt v^ Tanken om, hvor 

tomt Mo'er vilde føle det herhjemme, Mo'er og Du 

Det er altid en Trøst, at vi har været Egoister 

allesammen — — 



Elisabeth 

fsynker langsomt ned i den store Lænestol). 

Carl. 
Hver tænker paa sit — og giver Næsten lidt i 
Købet .... Men jeg takker Dig alligevel. 

Professoren 

(griber ham i Armen). 

Menneske! — De véd ikke, hvad De siger! 
Carl 

(overvældet). 

Nej — nej — det véd jeg heller ikke. 

(Hen imod Vinduet.) 

Professoren 

(ved Lænestolen). 

Elisabeth hører De? 

Elisabeth 

(sløvt). 

Hvad er der? hvad er der? 
Professoren 

(kysnr bendes Uaand). 

Jeg var blind, Elisabeth — tilgiv mig. 

(Gaar.) 

Gik Verner? 



OTTENDE SCENE. 

Elisabeth. Carl. 

(Lang Panse.) 

Carl 

(vender sig). 



Elisabeth 

(tier). 

Carl 

(længer over). 

• Du maa bede ham bære over med mig. Jeg 
fornærmede Jer begge to. (LiUe Pansej Men nu maa 
Du vide, hvorfor — — 

Elisabeth 

(tier). 

Carl 

(nærmere). 

Jeg havde Uret. Jeg havde ikke noget at be- 
brejde Dig .... Men idag, da jeg skulde rejse 

saa vaagnede alt det Gamle hos mig, og saa troede 

jeg, at det ogsaa hos Dig kun havde kun 

havde ligget i Blund. 

Elisabeth 

(rejser sig, viger). 

Aa Carl. 

Carl. 
Nej,. Elisabeth, — det kan Du ikke nægte — 
det kan Du ikke tage fra mig: Der var en Tid, hvor 

Du elskede mig Aa, Minderne stormer frem, de 

klager som vingeskudte Fugle, — hver Dag, hver 
Time, vi var sammen. Og Du siger, Du ikke var 

min? Har Du da glemt, — da glemt det alt? 

Hver Glæde nød vi, hvert Haab — og vi byggede 

Fremtiden op til et Palads, hvor vi boede begge 

sammen. Nej, nej Du kan ikke have glemt det 

Elisabeth. 

Ja, den Gang. Men siden? 
Carl. 

Ja — siden — Husker Du den Gang jeg var 

begyndt at gaa paa Akademiet? en Dag vi 

spaserede sammen paa Langelinje — vi to alene? 
Moer var ikke rask og blev hjemme. Hvor jeg 
husker det I Da brændte det mig paa Tungen. — 
Du var saa smuk, og jeg længtes efter at sige Dig 
det, aa længtes — — men saa viste Du mig bort, 
og saadan gik det mange Gange. 

Elisabeth. 
Vi var Børn den Gang. 

Carl. 
Og saa gik Aarene og vi døsede dem bort. 

Elisabeth. 
Ja. 

Carl. 
Og nu skal Du blive Professor Verners Hustru. 
Nej, Elisabeth — jeg kan ikke tænke det — 

— Der er ikke et Sted i mit Liv, hvor jeg ikke 
møder, Dig — ikke et Minde, hvor Du ikke er, — 
ikke en Nerve, der ikke pines. Elisabeth, Du kan 
ikke blive en Fremmeds Kone, Du tør ikke! 

Elisabeth. 

Den Dag Du rejser bort! Og hvad 

vilde Du vel, jeg skulde blive den Dag, Du rejste? 
Sidde her tilbage, — alene — med vore Drømme — 
mens Du drog ud, — afsted for at finde Kleopatra 
Det kunde jeg ikke. Og hvad andet, svar mig, svar 
mig hvad andet var der? Den Gang siger Du 

— ja, den Gang, da alt var lyst og lykkeligt. Men 
siden — — ! siden I Du gik her og længtes og 
drømte .... og savnede — og det var, som om alt 

var blevet forstenet omkring os og i os. Hvad 

vilde Du saa, jeg skulde vide? — — Saa vilde jeg 
heller blive hans Børn en god Moder. 

Carl. 
Elisabeth ! Det er — det er endnu sonj før 1 

Elisabeth. 
Og saa, da jeg saa det, da jeg saa — at her var 

vi Dig ikke nok, saa lod jeg Dig rejse Hvad vil 

Du mere? Hvad vil Du, jeg skal ofre mere? 

(Sidder paa Ghaiselongaen.) 

Carl. 
Hvad jeg vil? At Du skal tro paa mig I 

Hører Du — vi var begge blinde men nu, 

nu I Du kan jo læse det i hvert Blik, høre det i alle 
mine Ord, føle det i hvert Tonefald. Tro, at det 
kan blive som dengang 

Elisabeth. 
Og saa — — hvis jeg haaber? 

Carl 

(knæler). 

Elisabeth saa rejser jeg lykkelig bort 

SIDSTE SCENE. 
De Forrige. Fruen (i Døren). 

Fruen. 
Men Børn dog — kommer I slet ikke ind! 

Carl. 
Jo — Moer — jo — nu kommer vil 

Tæppet falder. 

